**HasBeen** on Yle Areenassa julkaistava nuorten draamasarja, jonka pääosissa näyttelevät Johannes Brotherus ja Mimosa Willamo. Sarjan neljä ensimmäistä jaksoa julkaistiin 30. maaliskuuta 2018. Sarjan on ohjannut Oskari Sipola, joka on myös käsikirjoittanut sen yhdessä pääosaesittäjän Johannes Brotheruksen kanssa.

Sarja kertoo entisestä teinitähdestä Niklaksesta (es. Johannes Brotherus), jonka ura alkoi aikanaan laulukilpailusta, jonka myötä hän julkaisi viisinkertaista platinaa myyneen albumin, mutta toisen albumin heikon menestyksen jälkeen ura loppui lyhyeen. Sittemmin hän on yrittänyt elättää itsensä näyttelijänä. Niklaksen lapsuudenystävä Salla (es. Mimosa Willamo) on puolestaan nouseva biisintekijä ja tuottaja, jonka kanssa Niklas perustaa uuden bändin.

Tuotanto
--------

Sarjan kehittely lähti liikkeelle Ylen pyydettyä ohjaaja-käsikirjoittaja Oskari Sipolaa kehittelemään musiikkimaailmaan sijoittuvaa nuortensarjaa. Sipola pyysi projektiin Johannes Brotherusta tuomaan nuorta näkökulmaa. Sarjan kuvaukset alkoivat syksyllä 2016, jolloin kuvattiin ensimmäisiä kohtauksia päähenkilö Niklaksen teinitähteydestä. Kuvaukset jatkuivat syksyyn 2017 saakka.

Ensimmäinen tuotantokausi julkaistiin Yle Areenassa kolmessa erässä perjantaisin 30. maaliskuuta – 13. huhtikuuta 2018. Yle TV2:lla kaikki jaksot esitettiin 17. huhtikuuta 2018. Toisen tuotantokauden jaksot julkaistiin Yle Areenassa 15. kesäkuuta, 22. kesäkuuta, 29. kesäkuuta ja 27. heinäkuuta 2018. Sarjan päätösjakso julkaistiin Yle Areenassa 11. marraskuuta 2019.

*HasBeenin* ensimmäisessä jaksossa nähtiin kohtaus Ylen *Uusi päivä* -draamasarjasta, kun Johannes Brotheruksen esittämä Niklas sai roolin sarjasta. Kohtauksissa esiintyivät myös *Uuden päivän* näyttelijät Antti Väre ja Amelie Blauberg. Kohtaukset on esitetty myös *Uuden päivän* jaksoissa 668 ja 676.

Musiikkia sarjaan ovat säveltäneet Johannes Brotherus, Elias Gould, Iisa Pajula, Minna Koivisto, Antti Heiskala, Miikka Huttunen, Sonny ja Noah Kin.

Päärooleissa
------------

|  |  |  |
| --- | --- | --- |
|  Johannes Brotherus  | … |  Niklas Haapaniemi 
  |
|  Mimosa Willamo  | … |  Salla 
  |
|  Amos Brotherus  | … |  nuori Niklas 
  |
|  Annalisa Tyrväinen  | … |  nuori Salla 
  |
|  Salla Kozma  | … |  Pauliina 
  |
|  Peter Kanerva  | … |  Ripa 
  |
|  Sofia Arasola  | … |  Lise 
  |
|  Liisa Mustonen  | … |  Noora (Niklaksen äiti)
  |
|  Emma-Sofia Hautala  | … |  Essi (Niklaksen sisko)
  |
|  Kristo Salminen  | … |  Paavo (Niklaksen isä)
  |
|  Elias Gould  | … |  MikkiH 
  |
|  Jaakko Ohtonen  | … |  MakeX 
  |
|  Andrea Berntzen  | … |  Diana 
  |
|  Matti Pentikäinen  | … |  Ope 
  |

Ensimmäinen tuotantokausi
-------------------------

**Varoitus:  Seuraava kirjoitus paljastaa yksityiskohtia juonesta.**
Ensimmäisen tuotantokauden alussa Johannes Brotheruksen esittämä Niklas saa roolin *Uusi päivä* -televisiosarjasta, mutta rooli osoittautuu luultua pienemmäksi. Niklaksen paras ystävä Salla (es. Mimosa Willamo) on lupaava musiikkituottaja, joka saa levy-yhtiön kiinnostumaan kappaleistaan, mutta yhtiö haluaisi vain ostaa kappaleet itselleen, johon Salla ei suostu.

Niklaksen tekemän demon myötä Salla suostuu ottamaan Niklaksen solistiksi René-projektiinsa ja saa levy-yhtiön jälleen kiinnostuneeksi. Nousujohteinen projekti kuitenkin päättyy Niklaksen päädyttyä soittamaan keskeneräistä demoa suoraan radiolähetykseen. Salla kyllästyy Niklaksen käytökseen ja päättää lähteä Berliiniin.

Niklas yrittää myydä itseään levy-yhtiölle sooloartistina, mutta yhtiö leimaa entisen teinitähden "hasbeeniksi".

**Juonipaljastukset päättyvät tähän.**
### Sivuosissa

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Riikka Papunen  | … |  UP-apulaisohjaaja
  |
|  Elias Salonen  | … |  Janne
  |
|  Tilda Kauhanen  | … |  Minni
  |
|  Minka Kuustonen  | … |  Marilyn
  |
|  Jon-Jon Geitel  | … |  Mikko
  |
|  Nuutti Konttinen  | … |  toinen Juice
  |
|  Sara Sulander  | … |  ohjaajan assistentti
  |
|  Santra Juoperi  | … |  Pauliinan assistentti
  |
|  Maryam Razavi  | … |  Kaarina
  |

 | 

|  |  |  |
| --- | --- | --- |
|  Hilma Kotkaniemi  | … |  hotellin respa
  |
|  Juha Pulli  | … |  keräilijä
  |
|  Heidi Kirves  | … |  toimittaja
  |
|  Saana Koivisto  | … |  Malin
  |
|  Mika Kurvinen  | … |  Mika
  |
|  Jussi Järvinen  | … |  keikkamyyjä
  |
|  Kai Bäckström  | … |  Ruotsin A&R
  |
|  Jari Virman  | … |  supertuottaja
  |

 |

Ensimmäisen kauden jaksoissa vierailivat cameorooleissa muun muassa Jenni Vartiainen, Lauri Maijala, Anna Abreu, Arttu Lindeman, Jaakko Parkkali, Iisa, Hank Solo, Paperi T sekä Vilma Alina.

### Jaksot

| Jakso | Nimi | Julkaisu Yle Areenassa | Ensiesitys Yle TV2:lla | Ikäraja |
| --- | --- | --- | --- | --- |
| 1 | Niklas | 30. maaliskuuta 2018 | 17. huhtikuuta 2018 | Kuvaohjelman ikäraja: Sallittu |
| 2 | Salla | Kuvaohjelman ikäraja 7 Kuvaohjelmassa on sisältöä, joka aiheuttaa ahdistusta. |
| 3 | Buli ilta | Kuvaohjelman ikäraja 12 Kuvaohjelmassa on huumeiden tai päihteiden käyttöä. |
| 4 | Duo | Kuvaohjelman ikäraja: Sallittu |
| 5 | NIC | 6. huhtikuuta 2018 | Kuvaohjelman ikäraja: Sallittu |
| 6 | Levy-yhtiö | Kuvaohjelman ikäraja 12 Kuvaohjelmassa on seksuaalisia viittauksia. |
| 7 | Showcase | Kuvaohjelman ikäraja: Sallittu |
| 8 | Hiki | 13. huhtikuuta 2018 | Kuvaohjelman ikäraja 12 Kuvaohjelmassa on huumeiden tai päihteiden käyttöä. |
| 9 | Radiosoitto | Kuvaohjelman ikäraja: Sallittu |
| 10 | Diili | Kuvaohjelman ikäraja: Sallittu |

Toinen tuotantokausi
--------------------

**Varoitus:  Seuraava kirjoitus paljastaa yksityiskohtia juonesta.**
Toisella kaudella Niklas joutuu muuttamaan isänsä Paavon luokse (es. Kristo Salminen). Isällä on kuitenkin ehtoja luonaan asumiselle: Niklaksen on käytävä kesken jäänyt lukio loppuun sekä hankittava töitä. Niklas on roudarina isänsä bändin laivakeikalla ja saa humalaisena päähänpistona lähettää biisinsä demon MikkiH:lle. MikkiH (es. Elias Gould) ja hänen levy-yhtiökumppaninsa MakeX (es. Jaakko Ohtonen) kiinnostuvat ja värväävät Ope-nimisen tuottajan (es. Matti Pentikäinen) tekemään Niklaksen kappaleen valmiiksi.

Kesken musiikkiprojektin Niklas ihastuu lukionsa norjalaiseen vaihto-oppilaaseen, Dianaan (es. Andrea Berntzen).

**Juonipaljastukset päättyvät tähän.**
### Sivuosissa

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Johan Fagerudd  | … |  Anton
  |
|  Mimosa Virta  | … |  Matilda
  |
|  Aava Rokkanen  | … |  Daniela
  |
|  Rebekka Yeboah  | … |  Erika
  |
|  Jukka Ruotsalainen  | … |  joogaopettaja
  |
|  Elias Salonen  | … |  Janne
  |
|  Riku Nieminen  | … |  opo-Olli
  |

 | 

|  |  |  |
| --- | --- | --- |
|  Minna Puolanto  | … |  opettaja
  |
|  Diana Tenkorang  | … |  Tintti
  |
|  Maaria Nuoranne  | … |  Minttu
  |
|  Johannes Korpijaakko  | … |  Rale
  |
|  Juha-Pekka Mikkola  | … |  Tuomas
  |
|  Elina Saarela  | … |  Susanna
  |

 |

Toisen kauden jaksoissa vierailivat cameorooleissa muun muassa Olavi Uusivirta, Yona, RZY, Lauri Nurkse, Mikko Kuustonen, Jesse Fryckman, Sonny, Ida Karimaa, Anne Lainto, Perttu, Alma Hätönen, Jenni Poikelus, Alma, IBE sekä Djangomayn.

### Jaksot

| Jakso | Nimi | Julkaisu Yle Areenassa | Ikäraja |
| --- | --- | --- | --- |
| 1 | Perhe | 15. kesäkuuta 2018 | Kuvaohjelman ikäraja: Sallittu |
| 2 | Faija | Kuvaohjelman ikäraja: Sallittu |
| 3 | MikkiH | Kuvaohjelman ikäraja: Sallittu |
| 4 | WTF | 22. kesäkuuta 2018 | Kuvaohjelman ikäraja: Sallittu |
| 5 | Risteily | Kuvaohjelman ikäraja: Sallittu |
| 6 | Biisi | Kuvaohjelman ikäraja: Sallittu |
| 7 | Ope | 29. kesäkuuta 2018 | Kuvaohjelman ikäraja 7 Kuvaohjelmassa on väkivaltaa. |
| 8 | Berliini | Kuvaohjelman ikäraja 12 Kuvaohjelmassa on huumeiden tai päihteiden käyttöä. |
| 9 | Reprise | Kuvaohjelman ikäraja 7 Kuvaohjelmassa on seksuaalisia viittauksia. |
| 10 | Ruisrock | 27. heinäkuuta 2018 | Kuvaohjelman ikäraja: Sallittu |

Erikoisjakso
------------

**Varoitus:  Seuraava kirjoitus paljastaa yksityiskohtia juonesta.**
MikkiH:n lemmikkikana Bono on kuollut, ja yhdessä MakeX:n kanssa hän järjestää rakkaalle kanalleen hautajaiset. Niklas ja siskonsa Essi (es. Emma-Sofia Hautala) osallistuvat muistojuhlaan, ja Niklas odottaa myös tyttöystävänsä Dianan tulevan paikalle. Dianaa viivästyttävät kuitenkin ongelmat paluulennon kanssa Oslosta. Sen sijaan juhliin saapuvat Salla ja hänen tyttöystävänsä Susanna (es. Elina Saarela). Mikki paljastaa Sallalle Niklaksen olevan jumissa uuden kappaleen tuotannon kanssa. Salla tarjoaa apuaan. Niklaksen ja Sallan jumittuessa studioon selvittämättömät asiat nousevat pintaan, ja Niklas tuntuu yhtäkkiä unohtavan Dianan olevan tulossa hänen luokseen. Samaan aikaan Mikki, katsellessaan Maken perheonnea yksivuotiaan tyttärensä kanssa, on päättänyt perustaa Essin kanssa perheen. Essi ei ole samaa mieltä.

**Juonipaljastukset päättyvät tähän.**
### Sivuosissa

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Elina Saarela  | … |  Susanna
  |
|  Diana Tenkorang  | … |  Tintti
  |
|  Sophia Wekesa  | … |  Tintin sisko
  |
|  Janette Kuusivirta  | … |  Beyonce-vauva
  |
|  Minja Koskela  | … |  viulisti
  |

 |

Erikoisjaksossa vierailivat cameorooleissa Pimeys (yhtye) ja Elias Kaskinen.

### Jaksot

| Jakso | Nimi | Julkaisu Yle Areenassa | Ikäraja |
| --- | --- | --- | --- |
| 1 | Bononen pienoinen | 11. marraskuuta 2019 | Kuvaohjelman ikäraja: Sallittu |
|

Lähteet
-------

1. 1 2  Haavisto, Markku: Uudessa HasBeen-sarjassa kurkistetaan teinitähden arkeen, kun menestys on jo mennyt menojaan *YleX*.  30.3.2018. Viitattu 31.3.2018.
2. 1 2 3  Drummond, Nanna: Ex-teinitähti janoaa parrasvaloihin.  *Katso*, 13.-19.4.2018, nro 15/2018, s. 11.  Aller Media Oy.
3. ↑  Suomalainen, Ninni: Kotimaisen Hasbeen-nuortensarjan kaikki jaksot nyt Areenassa – rooleissa myös Paperi T ja Vilma Alina *YleX*.  13.4.2018. Viitattu 15.4.2018.
4. ↑  Suomalainen, Ninni: Kotimainen Hasbeen-nuortensarja saa jatkoa – pääosissa muun muassa Elias Gould ja Johannes Brotherus *YleX*.  18.4.2018. Viitattu 21.4.2018.
5. ↑
6. ↑  *HasBeen*: Jakso 1, lopputekstit
7. ↑  Niklas Haapaniemi Internet Movie Databasessa. (englanniksi)

Aiheesta muualla
----------------

* *HasBeen* Yle Areenassa
* *HasBeen* Ylen verkkosivuilla

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Oskari Sipola |
| --- |
|  |
| Pitkät elokuvat (ohjaus) | 
* Elokuu (2011)
* Ollaan vapaita (2015)

 |
|  |
| TV-sarjat (ohjaus) | 
* Ratkaiseva isku (2011)
* Märät säpikkäät (2012–2013)
* Uusi päivä (2017)
* HasBeen (2018–2019)

 |
|  |
| Lyhytelokuvat (ohjaus) | 
* Hänen nimensä olisi Kaisa (2003)
* Irti (2005)
* Phoenix Effect: Broken Promises (2008)
* Pikkuveli (2008)
* Repeämä (2008)
* Ei kenenkään maa (2009)
* Siivet ja hampaat (2009)
* Lopun elämääni sinun (2010)
* Anna Järvinen feat. Olavi Uusivirta: Nuori ja kaunis (2011)
* Uroot (2011)
* Johannes Brotherus & Pihla Maalismaa: Sammutetaan bensalla tulta (2015)
* Pimein hetki (2016)

 |

 |